钦定古今图书集成/明伦汇编/官常典/第618卷 > 王继明
## 钦定古今图书集成/明伦汇编/官常典/第618卷 > 王继明

按《太平府志》：“继明字用晦，浙江永嘉人，进士。万历初，
令当涂，操持清正，以盗劫为江防龙武宗所倾，左迁，
众惜其去。后两守润州、襄阳，所至兴利除弊，民德之。
起复补任知府事，士民喜庆，如赤子之慕父母。莅任
后，重士爱民，清正始终一节。秩满濒行，遗俸二百馀，
悉以赈给贫穷，不挟锱铢归。家徒壁立，所居不蔽风”
雨。历官四川按察使。